naroroon din ang mga larawang insik na nasa pulang papel na may isang lalaking nakaupo na ang anyoy kagalanggalang, mapayapa at nakangiti, sa likuran nitoy may nakatayong aliping napakapangit, na ang pigil ay isang sibat na ang talim ay malapad at matalas: tinatawag na mahoma ng mga taga roon at tinatawag na santiago ng ilan, hindi namin maalaman kung bakit; ang mga insik naman ay hindi nagpapaliwanag tungkol sa pagkakakilalang iyon sa dalawang pangalan. manga putok ng botella ng champagne, bungguan ng mga kopa, tawanan, usok ng tabako at isang tanging amoy ng bahay insik, na may halong pebete, apian at mga imbak na bungang kahoy ang nagiging kabuoan ng lahat ng iyon. suot wariy mandarin, na bughaw ang borlas ng kopia, ay nagpapalakadlakad sa mga silid, si insik quiroga, na tuwid at unat na unat, na pasulyapsulyap na waring sinisiyasat kung walang nangduduwit ng ano man.